Komission asetus (ETY) N:o 819/93, annettu 5 päivänä huhtikuuta 1993, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta



Virallinen lehti nro L 085 , 06/04/1993 s. 0013 - 0014

Suomenk. erityispainos Alue 3 Nide 49 s. 0052

Ruotsink. erityispainos Alue 3 Nide 49 s. 0052



KOMISSION ASETUS (ETY) N:o 819/93, annettu 5 päivänä huhtikuuta 1993, neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen peltokasvien tuottajia koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92 (), sellaisena kuin se on muutettuna asetuksella (ETY) N:o 364/93 (), ja erityisesti sen 11 artiklan 1 kohdan ja 12 artiklan, sekä katsoo, että komission asetuksessa (ETY) N:o 2294/92 (), sellaisena kuin se on viimeksi muutettuna asetuksella (ETY) N:o 3529/92 (), rajoitetaan rypsin ja rapsin tuottajien oikeus saada korvauksia tuottajiin, jotka viljelevät komission hyväksymiä ja mainitun asetuksen 3 artiklassa tarkoitettuja siemenlajikkeita ja -laatuja; käytettävissä on uusia yhteisön perusteita vastaavia rypsilajikkeita; nämä lajikkeet olisi lisättävä mainitun asetuksen 3 artiklassa olevaan lajikeluetteloon, olisi estettävä kylväminen palstoille, joiden viljelyn ainoana tarkoituksena on niitä koskevan korvauksen saaminen; tämän vuoksi alat, joita korvaushakemus koskee, olisi viljeltävä tavanomaisesti ja viljelyn tulisi jatkua tietyn vähimmäisajan, olisi laadittava korvausten maksamista tuottajille koskeva aikataulu sen takaamiseksi, että ne maksetaan kohtuullisessa ajassa suhteessa toisaalta kylvämiseen ja tukihakemukseen ja toisaalta lopullisten alueellisten viitemäärien julkaisemiseen; soijapapujen sekä rapsin-, rypsin- ja auringonkukansiementen tuottajia koskevasta tukijärjestelmästä 12 päivänä joulukuuta 1991 annetun neuvoston asetuksen (ETY) N:o 3766/91 () soveltamisesta saatu kokemus olisi otettava huomioon tämän aikataulun laatimisessa, tiettyjen asetuksessa (ETY) N:o 2294/92 olevien ilmaisujen käännöksestä aiheutuu niiden merkitystä koskeva sekaannus asetuksen saksankielisessä toisinnossa; saksankielisen toisinnon tulisi vastata muita kielitoisintoja, ja rasvojen hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2294/92 seuraavasti. 1) Lisätään seuraava 1 a artikla: "1 a artikla Öljysiemeniä on viljeltävä tavanomaisilla kasvuedellytyksillä vähintään kukinnan alkuun asti. Niitä on lisäksi viljeltävä vähintään kyseistä markkinointivuotta edeltävän kesäkuun 30 päivään asti, lukuun ottamatta tapauksia, joissa sato korjataan täysin kypsyneenä ennen tätä päivää." 2) Lisätään seuraava 7 a artikla "7 a artikla 1. Tuottajan oikeus asetuksen (ETY) N:o 1765/92 11 artiklan 2 kohdassa säädettyyn ennakkoon hyväksytään, kun tämän asetuksen II osaston edellytykset on täytetty. 2. Tarkastuksiin, jotka vaaditaan ennen kuin koko ennakko voidaan maksaa, on sisällyttävä asetuksen (ETY) N:o 3508/92 () 8 artiklan 1 kohdassa säädetyt hallinnolliset tarkastukset, sanotun kuitenkaan rajoittamatta komission asetuksessa (ETY) N:o 3368/92 () käyttöön otettujen siirtymätoimenpiteiden toteuttamista. () EYVL N:o L 355, 5.12.1992, s. 1 () EYVL N:o L 342, 25.11.1991, s. 1" 3. Jäsenvaltioiden on maksettava ennakko tuottajille mahdollisimman pian ja joka tapauksessa viimeistään sen markkinointivuoden syyskuun 30 päivänä, jota tukihakemus koskee. 4. Jäsenvaltioiden on maksettava lopullinen summa tuottajille kuudenkymmenen päivän kuluessa siitä, kun lopulliset alueelliset viitemäärät julkaistaan Euroopan yhteisöjen virallisessa lehdessä. 5. Jos esiintyy hakemuksen tarkkuutta tai voimassaoloa koskevia epäilyksiä, ennakkoa ei tule maksaa ennen kuin epäilykset on poistettu, sanotun kuitenkaan rajoittamatta 3 kohdan soveltamista. 3) Lisätään seuraavat rypsilajikkeet liitteessä II olevaan luetteloon: "Alaska Mandarin Amazone Marinka Apex Mars Aries Mensa Fidelio Navajo Gazelle Prestol Goeland Prospa Leadol Rosette Liberty Saxon Licargo Sponsor Logo Sprinter." 4) (Koskee ainoastaan saksankielistä toisintoa.) 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä huhtikuuta 1993. Komission puolesta René STEICHEN Komission jäsen () EYVL N:o L 181, 1.7.1992, s. 12 () EYVL N:o L 42, 19.2.1993, s. 3 () EYVL N:o L 221, 6.8.1992, s. 22 () EYVL N:o L 358, 8.12.1992, s. 8 () EYVL N:o L 356, 24.12.1991, s. 17